**Mi-e dor și azi**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e dor și azi

mi-e dor și azi de o cărare

mereu ce urcă sus spre cer

mi-e dor acum și de iertare

în lumea unde atâția pier

mi-e dor să urc mi-e dor să zbor

spre alte astre de lumină

mi-e dor să cânt— iată mi-e dor

pe palme Isus să mă țină

mi-e dor de-a Domnului privire

ca para focului nestins

mi-e dor să ard de-a Lui iubire

mi-e dor de ochii Lui Isus

în flacăra lor vreau și eu

să ard străpuns de-a Lui iubire

să-mi fie Mire— Dumnezeu

iar eu lipsit pe veci de fire

să-i cânt lumina și izvorul

știința fără de hotar

căci doar Isus e Creatorul

și-al milei sfinte plin pahar

20-10-2015 Cluj Mănăștur